บาท (สกุลเงิน)
เงินบาท (ตัวละติน: Baht ; สัญลักษณ์: ฿ ; รหัสสากลตาม ISO 4217: THB) เป็นสกุลเงินตราประจำชาติของประเทศไทย เดิมคำว่า "บาท" เป็นหนึ่งในคำใช้เรียกหน่วยการชั่งน้ำหนักของไทย ปัจจุบันยังมีใช้ในความหมายเดิมอยู่บ้าง โดยเฉพาะในการซื้อขายทองคำ เช่น "ทองคำวันนี้ราคาขายบาทละ 15,000 บาท" หมายถึงทองคำหนักหนึ่งบาทสามารถขายได้ 15,000 บาท ในสมัยที่เริ่มใช้เหรียญครั้งแรก เงินเหรียญหนึ่งบาทนั้นเป็นเงินที่มีน้ำหนักหนึ่งบาทจริง ๆ ไม่ได้ทำด้วยทองแดงนิกเกิลเช่นในปัจจุบัน
ของที่ระลึกเนื่องในโอกาสฉลองสิริราชสมบัติครบ 60 ปี
ธนบัตรชนิดราคา 60 บาท โดยธนาคารแห่งประเทศไทย เริ่มเปิดรับแลกเมื่อวันที่ 9 มิถุนายน พ.ศ. 2549 พร้อมแผ่นพับ ในราคาฉบับละ 100 บาท ซึ่งส่วนต่างจำนวน 40 บาทต่อฉบับจะนำขึ้นทูลเกล้าฯ ถวายพระบาทสมเด็จพระเจ้าอยู่หัว จัดพิมพ์ในส่วนแรกจำนวน 9,999,999 ฉบับ แต่ด้วยความนิยม จึงเปิดให้จองเพิ่มเติมอีกจำนวนหนึ่ง หมายเลขบนธนบัตร มีตั้งแต่ 9ธ0000001 จนถึง 9ธ9999999 ส่วนภาษาอังกฤษใช้รหัส 9K (หมวดเสริมที่ใส่แทนธนบัตรชำรุด และส่วนที่จองเพิ่ม ใช้รหัส 9S) ซึ่งตัวอักษร ธ แทนพระมหากษัตริย์ เช่นเดียวกับ K ซึ่งหมายถึง king